ወደ 'አርቴፊሻል ኢንተለጀንስ' መግባት እፈልጋለሁ ብዬ አይደለም የገባሁት። ፒኤችዲ ጀምሬ መሀል ላይ ነው የገባሁበት። ያኔ ብዙ ሰው 'አርቴፊሻል ኢንተለጀንስ' አይለውም ነበር። በ'ሜዲካል ኢሜጂንግ' ዘርፍ ላይ ፍላጎት ነበረኝ። ለምሳሌ ገጠር የሚኖሩና ሆስፒታል የማያገኙ ሰዎች በስልካቸው እንዴት ህክምና ማግኘት እንደሚችሉ እያጠናሁ ነበር። 'ኦፕቲክስ' የሚባል የፊዚክስ ስፔሻሊቲ [ዘርፍ] እያጠናሁ ሳለ ወደ 'ኢሜጅ ፕሮሰሲንግ' መጠጋት ጀመርኩ። ፎቶ ከወሰድሽ በኋላ ፎቶ ውስጥ የምትፈልጊውን አይነት መረጃ ለማግኘት በሂሳብ ወይም በሌላ አይነት 'አልጎሪትም' [በመጠቀም] 'ፕሮሰስ' ታደርጊያለሽ። 'ሲማ ፕሮሰሲንግ' የሚባል ዘርፍ ሳጠና ለ'ኮምፒውተር ቪዥን' ፍላጎት አሳደርኩ። 'ኮምፒውተር ቪዥን' እየሰራሁ ሳለ ወደ አርቴፊሻል ኢንተለጀንስ' ገባሁ። ከጥናቶችሽ መካከል ስለ 'ፌሽያል ሪኮግኒሽን ሲስተም' (የሰዎችን ፊት ገጽታ በማየት ማንነታቸውን የሚያሳውቅ መተግበሪያ) የሰራሽው ይጠቀሳል። የአሜሪካ ኑሮ ተሞክሮሽን የተመረኮዘ ነው?
